 Aisha Buhari Gẹgẹ bí àwọn tó mọ nípa ìṣẹlẹ náà ṣe fi tò ìwé ìròyìn Premium Times létí, ìyàwò ààrẹ ń fi ẹsùn kan pé ṣe ni arákùnrin náà fí orúkọ òun jalè. Ìyàwò ààrẹ ń fi ẹsùn kan pé ṣe ni Sani Baba-Inna tó jẹ ọgá ọlọpàá gba owó mọdá-mọdá gọbọi lọwọ àwọn olóṣèlú àtàwọn oníṣòwò lórúkọ rẹ tó sì kó o sápò ara rẹ. Fún ìdí èyí ni arábìnrin Buhari pàṣẹ pé kí ọgá àgbà àwọn ọlọpàá, Ibrahim Idris fi òfin mú Ọgbẹni Baba-Inna láti dá owó náà padà èyí tí ó tó bílíọnù méjì àbọ Náírà. Wọn ti mú ọlọpàá náà ni ọjọ ẹtì ó sì ti wà ní àtìmọlé ọlọpàá láà fààyè gbà kí ẹbí kankan fojú kàn an gẹgẹ bí àwọn ẹbí rẹ ṣe sọ. Kò hàn gedegbe bí ìyàwó ààrẹ ṣe gbé ẹsùn náà síta súgbọn ènìyàn kan ló ta olobó pé olùrànlọwọ pàtàkì míì tó ń ṣiṣẹ fún ìyàwó ààrẹ ló pilẹsẹ rẹ. Ẹwẹ, ẹlẹgbẹ ọlọpàá yìí kan sọ pé Ọgbẹni Baba-Inna fẹsẹ múlẹ pé òun kò lọwọ sí ẹsùn yìí rárá wí pé òun kò gba owó kankan lọwọ ẹnikẹni lórukọ ọgá òun. Adeleke fọhùn, èmi ni gómìnà tí wọn dìbò yàn Àbábọ ìwádìí Ọlọpàá Ní kété ti ilé iṣẹ ọlọpàá tẹwọ gba ìwé látọdọ arábìnrin Buharí ni wọn mú olùrànlọwọ náà tí ìwádìí sì bẹrẹ. A gbọ pé ọgá àgbà àwọn ọlọpàá ní wọn gbúdọ ṣe ìwádìí ọrọ náà lẹsẹkẹsẹ bẹẹ náà sì ni wọn bá ya lọ ilé olùrànlọwọ ọhún. Sùgbọn kàyéfì ńlá ló jẹ wí pé ẹgbẹfà Náìrà nìkan ni owó tí ikọ aṣéwádìí yìí bá nínú ilé rẹ. Bákan náà wọn yẹ àpò ìsúná rẹ wò, ẹgbẹrún lọnà ọgbọn Náírà péré ló kù síbẹ. Bákan náà, àkọsílẹ fihàn wí pé ọpọ owó tó ń wọ àpò ìsúná rẹ jẹ owó oṣù àti àwọn àjẹmọnú rẹ. Nítorínáà, àwọn ọlọpàá wòye wí pé ìròyìn àìtọ ni. Ìyàwó ààrẹ orílẹèdè Nàìjíríà, Aisha Buhari ti pàṣẹ pé kí ajọ ọtélẹmúyẹ DSS gbé olùrànlọwọ pàtàkì ti mọlé rẹ lórí ẹsùn pé ó jà a lólè biliọnu meji aabọ : Aisha Buhari: Òlùrànlọwọ pàtàkì fi orúkọ mi gba owó 